
Es donen a conèixer noves dades corològiques i observacions taxonòmiques per a la 
flora de Menorca referents a 23 tàxons. D'aquests 8 són novetat per a la flora de les 
Balears: Anthoxanthum ovatum Lag., Filago lutescens Jord., Juncus tenageia Ehrh. 
ex L.f., Serapias olbia Verg., Setaria viridis subsp. pycnocoma (Steud.) Tzvelev, 
Trifolium michelianum Savi, Trifolium resupinatum var. majus Boiss i Vinca major 
L. Altres 4 ho són per la flora de Menorca: Asplenium azomanes Rosselló, Cubas & 
Rebassa, Crucianella latifolia L., Hypecoum procumbens L., Sedum stellatum L., Les 
altres citacions corresponen a taxons dels que la seva presència a Pilla era poc 
precisa o no s'havien citat des de feia anys: Adonis microcarpa DC., Medicago 
rigidula (L.) All., Mentha spicata L., Prunella vulgaris L., Teucrium scordium L. 
subsp. scordium, o d'altres dels que es coneixien poques localitats. 

NOTES AND CONTRIBUTIONS TO THE FLORA OF MENORCA (XIV). 
FLORISTIC RECORDS. New chorological data and taxonomic observations 
referring to the vascular flora of Menorca are reported for 23 taxa. 8 taxa provide a 
new record for the flora of the Balearic Islands: Anthoxanthum ovatum Lag., Filago 
lutescens Jord., Juncus tenageia Ehrh. ex L.f., Serapias olbia Verg., Setaria viridis 
subsp. pycnocoma (Steud.) Tzvelev, Trifolium michelianum Savi, Trifolium 
resupinatum var. majus Boiss and Vinca major L. And 4 taxa make a new record for 
the flora of Menorca: Asplenium azomanes Rosselló, Cubas & Rebassa, Crucianella 
latifolia L., Hypecoum procumbens L., Sedum stellatum L., Five taxa with an 
uncertain presence on the island are confirmed: Adonis microcarpa DC., Medicago 
rigidula (L.) All., Mentha spicata L., Prunella vulgaris L., Teucrium scordium L. 
subsp. scordium. Other records are of taxa that are considered as very rare in the 
island (less than 5 populations known). 

Introducció 


Una nova aportació de dades sobre 
tàxons per seguir millorant en el 
coneixement de la flora vascular de 
Menorca. Com en contribucions anteriors, 
aquest recull és, en part, el fruit de la feina 
feta per la Comissió de Botànica (GOB 
Menorca — Institut Menorquí d'Estudis), en 
aquesta ocasió principalment com a 
resultats d'un projecte d'inventari dels 
valors naturals, també hi ha contribuit 
l'esforç constant de seguiment de flora 
amenaçada que es fa des del Consell Insular 
de Menorca. 


Material i mètodes 


Com en altres contribucions al 
coneixement de la flora de Menorca i a 
l'actualització del seu catàleg de flora 
vascular, les citacions que aquí es recullen 
responen als següents criteris: 

- Novetats florístiques per a la flora de 
l'illa o de les Balears 

- Confirmació de la presència de tàxons 
dubtosos o amb citacions anteriors poc 
precises 

- Tàxons no retrobats des de feia temps 

- Ampliació de l'àrea de distribució de 

tàxons fins ara considerats com a rars O 

molt rars 

La determinació dels tàxons s'ha fet tant 
a partir de les observacions de camp com 
també de les procedents del material 
preservat com a testimoni en els herbaris. 
Els resultats d'aquestes observacions s'han 
contrastat posteriorment amb les 
informacions proporcionades per les 
diferents publicacions a les que es fa 
referència en el text i que queden recollides 


en l'apartat final de referències citades o 
bibliografia. 

L'estructura i format de la informació 
per a cada tàxon també segueix els criteris 
de les contribucions anteriors (p.e. Fraga ef 
al., 2015). Els tàxons estan ordenats 
alfabèticament. Els noms dels autors s'han 
abreviat segons el criteri establert per 
Brummitt i Povvell (1992). 

Els tàxons que són novetat per a la flora 
de les Balears van precedits per dos 
asteriscs (**) i els que ho són per a la flora 
de Menorca per un (5). 


Resultats i discussió: Catàleg florístic 


Adonis aestivalis subsp. squarrosa 
(Steven) Nyman 
Sant Felip, Ciutadella de Menorca, 


31TEE829322, 45 m, dins un corral 
destinat al bestiar porcí, sòl arenós, 26-V- 
2019. P. Fraga (P. Fraga, herb. pers.). 
Segona localitat confirmada recentment 
per aquest tàxon a Menorca. En un hàbitat i 
ecologia pràcticament idèntiques a 
l'anterior (Fraga Arguimbau et al., 2018). 


Adonis microcarpa DC. 

Son Tarí Nou, Ciutadella de Menorca, 
31SEE7521, 20 m, comunitats de petites 
d'herbàcies, principalment teròfits, en terres 
calcàries argiloses pasturades, 24-11-2019, 
D. Carreras, C. Mascaró, M. Seoane, X. 
Pallicer i P. Fraga (P. Fraga, herb. pers.). 

La presència d'aquesta espècie a 
Menorca era dubtosa. Bolòs i Vigo (1984) i 
Rico (1984) la indiquen com a present a 
totes les illes de l'arxipèlag, els primers fent 
referència a les citacions recollides per 
Rodríguez (1904) d'Hernàndez Cardona in 
Cambessedes (1827) i Willkomm (1874), 
les quals també podrien correspondre a A. 


aestivalis L. La confusió podria ser per la 
coloració dels pètals. A la població de Son 
Tarí tots els individus tenen les flors 
vermelles. Segons Heyn i Pazy (1989), 
aquest seria el color més habitual, mentre 
que les plantes de pètals grocs serien més 
bé rares o per una mala interpretació dels 
testimonis d'herbari. 


**Anthoxanthum ovatum Lag. 


Muntanya de Ses Fonts Rodones, Es 
Migjorn Gran, 31SEE590241, 120 m, 
comunitats d'isoets en arenes  silícies 
parcialment inundades a l'hivern, 17-IV- 
2019, P. Fraga (P. Fraga, herb. pers.). 

De les espècies anuals del gènere 
Anthoxanthum L., fins ara Menorca només 
s'havia citat A. aristatum Boiss., freqiient i 
abundant a les terres silícies de la 
Tramuntana on és un component habitual 
de les comunitats d'isòets. Una inspecció 
detallada de les plantes a Ses Fonts 
Rodones ha revelat l'existència de l'altra 
espècie anual en la Mediterrània: A. 
ovatum. Estudis recents (Pimentel et al., 
2010) avalen el reconeixement dels dos 
tàxons emprant els caràcters morfològics 
florals que indiquen alguns autors (p. ex. 
Pignatti, 2017a). 


*Asplenium azomanes Rosselló, Cubas & 
Rebassa 

Es Tudons, Ciutadella de Menorca, 
31TEE7628, 30 m, roques calcàries 
cobertes per ullastrar dins un canaló, 
orientació sud, puntualment abundant, 9- 
1-2014, D. Carreras, C. Mascaró, M. 
Seoane, X. Pallicer, P. Fraga (P. Fraga, 
herb. pers.). 

Espècie distribuida per les Balears i el 
sud de la península Ibèrica (Saéz, 2000), 
tanmateix fins ara no s'havia citat mai de 
Menorca. És possible que altres poblacions 
d'A. trichomanes s.l. de les zones més 

termòfiles de l'illa corresponguin a aquest 
tàxon. 


Fig. 1. Crucianella latifolia L. 


*Crucianella latifolia L. (Fig. 1) 

Son Tarí Nou, Ciutadella de Menorca, 
31SEE756219, 30 m, roquissars i clarianes 
per dins la marina d'estepes i romaní, sòl 
calcari, —17-I11-2019, D. Carreras, C. 
Mascaró, M. Seoane, X. Pallicer i P. Fraga 
(P. Fraga, herb. pers.). 

Espècie àmpliament distribuida per la 
Mediterrània que fins ara no s'havia citat de 
Menorca (Devesa, 2007). 


Daphne gnidium L. 

Son Tarí Nou, Ciutadella de Menorca, 
31SEE751224, 30 m, boscarró de sivines i 
ullastres en sol calcari, 7-IV-2019, D. 
Carreras, C. Mascaró, M. Seoane, X. 
Pallicer i P. Fraga (P. Fraga, herb. pers.). 


178 Boll. Soc. Hist. Nat. Balears, 62 (2019) 


Aquesta espècie a Menorca té una 
distribució restringida a una franja que va 
des de Ferreries fins a la zona d'Algaiarens 
(Rodríguez, 1904). La població localitzada 
a Son Tarí, queda en una situació aillada i 
per açò s'ha considerat convenient deixar 
constància de la seva existència. 


** Filago lutescens Jord. 

Ses Coves Noves, Es Mercadal, 
31TFE001305, 60 m, clarianes de la marina 
baixa amb pradells de teròfits, sòls arenosos 
calcaris, 9-V-2019, P. Fraga (P. Fraga, 
herb. pers.). 

Espècie que a primer cop d'ull es pot 
confondre amb F. pyramidata L., però una 
observació detallada permet diferenciar-la 
pels capítols amb menys pàlees (3-4 per 
filera) i per l'indument i les inflorescències 
d'un color més groguenc. Fins ara no es 
coneixia de Balears (Andrés Sànchez et al., 
2019). 


Fumaria densiflora DC. 

Sant Domingo, Sant Lluís, 
31SFE091088, 65 m, cultius d'hortalisses 
en terres argiloses calcàries. 31-11-2019. D. 
Carreras, C. Mascaró, J. Alvarez i P. Fraga 
(P. Fraga, herb. pers.). 

De les 13 espècies del gènere que 
creixen a Menorca, aquesta és de les més 
rares. La confirmació de la seva presència a 
l'illa és relativament recent (Fraga et al., 
2003). La població de Sant Domingo seria 
la segona localitat coneguda amb certesa i a 
considerable distància de l'anterior. 


*Hypecoum procumbens L. 

Algaiarens, Ciutadella de Menorca, 
31TEE7932, 3 m, camps de cereals en les 
arenes de l'antic sistema dunar, 27-IV- 
2019, P. Fraga (P. Fraga, herb. pers.). 

Fins ara a Menorca es coneixien altres 
dues espècies del gènere: H. imberbe Sm. i 
H. pendulum L. (Fraga et al., 2000), en 


aquesta localitat hi creixen juntes les tres, 
formant part de la vegetació segetal de les 
terres arenoses. A més dels caràcters florals 
indicats pels autors especialistes en el 
gènere (Dahl, 1989), a la població de 
Menorca, H. procumbens es pot diferenciar 
d'H. imberbe, per tenir les fulles més 
dividides i amb els segments foliars linears 
i filiformes. El seu aspecte recorda H. 
pendulum, però amb els fruits erectes. A les 
Balears era coneguda d'Evisssa, 
Formentera i Mallorca (Dahl, 1989). 





Fig. 2. Juncus tenageia Ehrh. ex L.f. 


** Juncus tenageia Ehrh. ex L.f. (Fig. 2) 
Muntanya de Ses Fonts Rodones, Es 
Migjorn Gran, 31SEE590241, 120 m, 
comunitats d'Isòets en arenes silícies. 17- 
IV-2019, P. Fraga (P. Fraga, herb. pers.). 
Les espècies anuals del gènere Juncus 
estàn àmpliament representades a l'illa, fins 
ara es coneixien vuit espècies: J. bufonius 
L., J. capitatus Weigel, J. foliosus Desf., J. 
hybridus Brot., J. minutulus Albert & 
Jahand. ex Prain, J. pygmaeus Rich., J. 
ranarius Song. et Perr. i J. sorrentinii Parl. 
Tanmateix, fins ara no s'havia citat cap de 


les dues espècies amb la càpsula 
subglobosa que són habituals a la 
Mediterrània: J. tenageia i J. 


sphaerocarpos Nees ex Funck (Romero 
Zarco, 2010). Considerant que la 
identificació segura només és possible 
durant la fructificació i que a Pilla els 


hàbitats adients per aquesta espècie són 
relativament freqüents, és versemblant que 
en exploracions posteriors es coneguin 
noves poblacions. 


Medicago rigidula (L.) All. 

Binissaida Vell, Es Castell, 31SFE1012, 
40 m, tanques en guaret, terres argiloses 
calcàries, 5-V-2019, C. Mascaró, P. Fraga 
(P. Fraga, herb. pers.). 

La presència d'aquesta espècie a la flora 
de Menorca era dubtosa, només es coneixia 
la citació de Casallachs recollida per 
Teixidor (1872). A Binissaida Vell només 
es van veure unes poques plantes tot i que 
és possible que sigui més abundant, però el 
fet que sigui simpàtric amb altres espècies 
semblants com M. doliata Carmign., M. 


turbinata (L.) All., pot explicar la falta de 
citacions. 





Fig. 3. Medicago rugosa Desr.. 


Medicago rugosa Dest. (Fig. 3) 

Binissaida Vell i —Binissaida des 
Barrancons, Es Castell, 31SFE1012, 40 m, 
tanques en guaret, terres argiloses calcáries, 
5-V-2019, C. Mascaró, P. Fraga (P. Fraga, 
herb. pers.). 

Fins ara només es coneixia una localitat 
per aquesta espècie (Fraga et al., 2002), on 
creixia en un ambient que feia dubtar del 
seu caràcter autòcton. En canvi, a la zona 
de Binissaida, M. rugosa és relativament 
abundant i creix principalment associada a 

ullastrars ben constituits, un hàbitat que 
coincideix amb el que se li atribueix en 
regions properes (Pignatti, 2017b). 


Mentha spicata L. 

Prat de Bellavista, Ciutadella de 
Menorca, 31SEE766201, 2 m, arenes amb 
humitat constat, sovint dinundades a 
DV'extrem meridional de la zona humida, allà 
on aquesta entra en contacte amb la platja, 
2-V-2019, P. Fraga (P. Fraga, herb. pers.). 

Espècie habitualment cultivada com a 
aromàtica per a usos medicinals i culinaris. 
Algunes vegades es veu com a naturalitzada 
en ambients periurbans, aquesta seria la 
primera població localitzada en un hàbitat 
natural, aparentment, sense intervenció 
antròpica, i, per tant es podria considerar 
com a localment naturalitzada. Es considera 
una tàxon híbrid originat en cultiu (Tison ef 
al., 2014). Morales (2000) la indica com a 
present a Menorca, però sense que aquest 
autor vagi revisar cap material de l'espècie 
procedent de l'illa. 


Plantago albicans L. 

Son Tarí Nou, Ciutadella de Menorca, 
31SEE751224, 30 m, fenassars i roquissars 
en terres argiloses calcàries compactes, 
pasturades, 7-IV-2019, D. Carreras, C. 
Mascaró, M. Seoane, X. Pallicer i P. Fraga 
(P. Fraga, herb. pers.). 

Espècie a que a Menorca té una 
distribució restringida a ambients secs i 
termòfils, principalment a la part occidental 
de l'illa. Aquesta nova població confirma 
aquestes preferències d'hàbitat i seria la 
quarta coneguda a l'illa (Fraga Arguimbau 
et al., 2015) 


Prunella vulgaris L. 

Barranc d'Algendar, Ferreries, 
31SEE8225, 30 m, comunitats de plantes 
herbàcies en terres constantment humides, 
prop de fonts, verinals i síquies de reg, sòls 

calcaris, 28-VII1-2019, P. Fraga (P. Fraga, 
herb. pers.). 

Fins ara només es coneixia una cita 
d'aquesta espècie a Menorca, a la mateixa 
localitat (Mateo, 1981), però sense 
indicacions de quina zona concreta va ser 
trobada. En aquesta nova citació s'han 
comptabilitzat uns 10 individus distribuits 
al llarg d'uns 200 m, sempre en ambients 
humits però relativament oberts. Sembla 
que les actuacions recents de restauració de 
fonts i estructures tradicionals de gestió 
dels recursos hídrics poden haver afavorit 
l'augment dels seus efectius. 


*Sedum stellatum L. 

Es Puigmal, Es Mercadal, 
31SEE932251, 160 m, comunitats de 
terófits en cocons i replans de roques 
silícies ombrívoles, 23-I11-2019. P. Fraga 
(P. Fraga, herb. Pers.). 

A les Balears, i en tot l'àmbit de la flora 


ibérica, aquesta espècie només era 
coneguda de Mallorca (Castroviejo i 
Velayos, 1997), on seria localment 


abundant (Bonafè, 1978), i de sa Dragonera 
(Alomar et al., 1998) 


**Serapias olbia Verg. (Fig. 4) 

Cap de Favàritx, Maó, 31SFE0627, 30 
m, comunitats d'herbàcies en terres silícies 
que romanen humides o parcialment 
inundades a l'hivern, 12-IV-2019. P. Fraga 
(P. Fraga, herb. pers.), Bassa Plana de 
Binisarmenya, Maó, 31SFE093194, 45 m, 
comunitats d'herbàcies al voltant de la 
bassa, terres  silícies que romanen 
temporalment inundades, 3-V-2008. P. 
Fraga (P. Fraga, herb. pers.), Sant Joan, Es 
Mercadal, 31SEE9423, 110 m, comunitats 
d'isoets en arenes silícies que romanen 
humides a l'hivern, 26-I11-2013. P. Fraga 
(P. Fraga, herb. pers.). 





Fig. 4. Serapias olbia Verg. 


Tàxon del grup de S. lingua L. Es pot 
diferenciar de les espècies properes 
existents a Menorca pels caràcters 
mencionats per diferents autors (Jeanmonod 
i Gamisans, 2013; Tison et al., 2014). De S. 
lingua, per la callositat, de profundament 
solcada a completament dividida en dues 
parts i per l'epiquil estret (fins a 10 mm) i 
llarg (fins dues vegades més llarg que 
ample). De S. strictiflora VVelvv., per tenir 
l'epiquil encara més estret (fins a 8 mm) i 
pràcticament linear (tres vegades més llarg 
que ample). A les tres poblacions de 
Menorca també hi ha coincidència en la 
coloració fosca de l'epiquil, la posició 
d'aquest girat cap endarrere i la 
inflorescència curta amb poques flors (3-4). 
On les tres espècies coincideixen a la 
mateixa zona i es poden observar 
simultàniament, com ara a Favàritx, les 
diferències són més evidents. Fins ara, 
aquesta espècie es considerava restringida 


al sud de França (Provença) i Còrsega 
(Jeanmonod i Gamisans, 2013, Tison et al., 
2014). 


**Setaria viridis subsp.  pycnocoma 
(Steud.) Tzvelev 
Torrent de Tirasec, Ferreries, 


31SEE868257, 60 m, dins el llit del torrent, 
cap a les voreres on hi ha més materials 
al-luvials acumulats, 10-IX-2019. P. Fraga 
(P. Fraga, herb. pers.). 

Segons alguns autors (Tison et al., 
2014), seria un tàxon d'origen híbrid 
originat per selecció natural al ser més 
competitiu. Fins ara la subespècie no 
s'havia citat de les Balears. Només hi havia 
la indicació de la presència de l'espècie a 
Mallorca (Bonafè, 1977) i a Mallorca i 
Menorca per Duvigneaud (1979). Amb les 
dades actuals el seu caràcter autòcton és 
dubtós. 


Teucrium scordium L. subsp. scordium 

Es Clot des Guix, Alaior, 31SFE0124, 
75 m, en els talussos i voreres de les basses, 
allà on el període d'inundació és més 
estacional, afloraments de guixos en terres 
argiloses calcàries, 20-VIII-2009. P. Fraga 
(P. Fraga, herb. pers.). 

Malgrat el que diu Navarro (2010), a 
Menorca hi ha dues subespècies d'aquest 
tàxon. La subsp. scordioides (Schreb.) 
Arcang., és la que es coneix del prat de 
Tirant (Rodríguez, 1904). En canvi, les 
plantes des Clot des Guix, que inicialment 
s'havien atribuit a la mateixa subespècie 
(Fraga Arguimbau et al., 2010), en realitat 
corresponen a la subsp. scordium. Les 
diferències es poden apreciar fàcilment 
(Fig. 5). Les plantes de Tirant són poc 
ramificades, tenen un indument dens i 
blanquinós, les fulles de les tiges principals 
tenen la base cordada i són amplexicaules. 
A es Clot des Guix les plantés són més 
ramificades, tenen un induments menys 

dens, les fulles de les tiges principals són 
atenuades a la base. 


Trifolium alexandrinum L. 

Binillobet, Es Mercadal, 31SEE9424, 
90 m, tanques pasturades i voreres de camí 
en terres argiloses silícies fondes i sovint 
inundades a l'hivern, 16-V-19. P. Fraga (P. 
Fraga, herb. pers.). 

Mufioz Rodríguez et al. (2000) indiquen 
la seva presència a Menorca però sense 
haver revisat material de procedent de l'illa. 
Els mateixos autors la consideren com a 
naturalitzada a la nostra regió, tanmateix, 
segons els especialistes del gènere (Zohary 
i Heller, 1984), no se la coneix en estat 
silvestre. 


**Trifolium michelianum Savi 

Binissaida Vell, Es Castell, 31SFE1012, 
40 m, tanques en guaret, a les voreres més 
ombrívoles i on el sòl roman humit més 
temps, terres argiloses calcàries, 5-V-2019, 
C. Mascaró, P. Fraga (P. Fraga, herb. pers.). 
Aparentment, l'hàbitat on creixia en 
aquesta localitat no seria el característic de 
l'espècie segons el que indiquen la majoria 
d'autors: prats, herbassars humits (Mufioz 
Rodríguez et al., 2000, Jeanmonod i 
Gamisans, 2013, Pignatti, 2017b). La seva 
presència podria ser causada per una 
translocació involuntària pel moviment de 
bestiar. Hi ha evidències de la seva 
existència en ambients humits del litoral de 
l'illa. Açò també explicaria la presència en 
aquesta localitat d'altres plantes d'ambients 
humits (p. ex. Phalaris aquatica L.). En 
qualsevol cas, aquesta espècie no es 
coneixia de les Balears. En els ambients 
adequats es podria haver confós amb 
formes robustes de T. nigrescens Viv., com 
ja va passar inicialment en aquesta localitat. 

Fig. 5. Teucrium scordium L.: subsp. scordium (esquerra) i subsp. scordioides (Schreb.) Arcang. 


(dreta). 


Fig. 5. Teucrium scordium L.: subsp. scordium (left) i subsp. scordioides (Schreb.) Arcang. (right). 


**Trifolium resupinatum var. majus Boiss. 

Binillobet, Es Mercadal, 31SEE9424, 
90 m, tanques pasturades i voreres de camí 
en terres argiloses silícies fondes 1 sovint 
inundades a l'hivern, 16-V-19. P. Fraga (P. 
Fraga, herb. pers.). 

A Menorca, i a les Balears, fins ara 
d'aquesta espècie només es coneixia la var. 
resupinatum. Tot i que la majoria d'autors 
la consideren només com a varietat, aquest 
altre tàxon té un aspecte ben diferent: tiges 
erectes, de fins a 60 cm, fistuloses i 
inflorescències de més d'1,5 cm d'amplada. 
Els mateixos autors de la principal 
monografia del gènere (Zohary i Heller, 
1984) apunten que podria merèixer un 


reconeixement com espècie (T. suaveolens 
Willd.). Es considera originària de la 
Mediterrània oriental (Grècia) i el Pròxim 
Orient. Amb les dades actuals seria una 
espècie introduida com a farratgera i en 
procés de naturalització. 


Valerianella discoidea (L.) Loisel. 


Son Tarí Nou, Ciutadella de Menorca, 
31SEE7521, 20 m, comunitats de petites 
d'herbàcies, principalment teròfits, en terres 
calcàries argiloses pasturades i a les 
clarianes de la marina d'estepes i romaní, 
24-I11-2019, D. Carreras, C. Mascaró, M. 
Seoane, X. Pallicer i P. Fraga (P. Fraga, 
herb. pers.). 


Fins ara aquesta espècie tenia una 
consideració de rara i localitzada a l'illa 
(Fraga et al., 2004). En aquesta localitat 
la situació és diferent, és abundant, 
forma poblacions de milers d'individus, 
principalment en els pradells de teròfits 
que hi ha a les clarianes de la marina 
baixa de romaní i estepes, allà on les 
terres semblen ser més fondes. 


**Vinca major L. 

Barranc d'Algendar, Ferreries, 
31SEE8225, 31SEE8226, 30 m, boscos de 
ribera, principalment omedes, i comunitats 
herbàcies prop del torrent , 10-VIII-2019. 
P. Fraga (P. Fraga, herb. pers.). 

Ortiz i Arista (2012), consideren a 
aquesta espècie com a naturalitzada en 
l'àmbit de la flora ibèrica al ser originaria 
de la Mediterrània central. No està clar 
l'origen de les plantes de Menorca per la 
situació més propera a la seva àrea de 
distribució natural. Les plantes del barranc 
d'Algendar s'havien identificat com a V. 
difformis Pourr., però es poden diferenciar 
fàcilment d'aquella espècie per les seves 
fulles més grosses i, especialment, pels 
marges ciliats d'aquestes. També difereixen 
en l'ecologia. V. major és clarament més 
higròfila i umbròfila, mentre que V. 
difformis, a Menorca, és més xerofila, 
principalment d'ambients pedregosos dins 
ullastrars. 


Agraiments i reconeixements 


Una part de les exploracions de camp 
que han fet possible localitzar poblacions 
d'alguns tàxons — d'aquestes notes 
florístiques s'han fet en el marc de dos 
projectes: Seguiment de flora amenaçada 
de Menorca (desenvolupat per 
l'Observatori Socioambiental de Menorca 


P. Fraga et al., Notes florístiques de Menorca (XIV) 183 


dins el Programa de seguiment de la 
biodiversitat a la Reserva de Biosfera de 
Menorca de l'Agència Menorca Reserva de 
Biosfera), Inventari de valors naturals a 
finques agràries en custòdia 2019 (GOB 
Menorca i Institut Menorquí d'Estudis). 

